ENGLISH EDITION 


Get ready for yet another special issue of 
Orkanen to be published this May, 
containing a handful of articles, picked 
from previous issues and translated from 
Danish into English. We would love to 
translate more articles, and ASAP, but 
unfortunately resources are few, and 
sometimes belligerentily adversarial. We 
hope to strengthen the forces of struggle 
(even more) between comrades, despite 
langauge barriers. 

All the best. 


Orkanen meddeler. 


…At vi håber, at alle jer læsere tager godt 
imod det nye (og mere praktiske?) A5- 
format! 

Ærlig talt så sidder konventionerne tem- 
melig løst, og derfor bliver vi ved med at 
lave nye tiltag med bladet, hvilket selvfølge- 
lig også gælder indholdet. I denne omgang 
pauserer vores faste stribetegner, men ved- 
kommende vender tilbage til det næste 
nummer i maj. 

Vi arbejder også på at få mere lyrik og 
andre kunstneriske udfoldelser med, hvilket 
hænger sammen med at vi som sædvanlig 
på det kraftigste opfordrer folk til at indsen- 
de aggressivt og farligt materiale. 

Og så til alle haterne derude: drop kujon- 
skabet og træd frem til linjen. Bare for en 
gangs skyld. Det kunne jo være, at vi alle- 
sammen kunne lære noget. & 

Bagsiden 


x> Støt Orkanen & 
Bliv støtteabonnent og få Orkanen 
i din postkasse ved hver udgivelse. 
200 kr. for 6 numre + pjecer, o.a. 
Orkanen uddeles gratis, og sendes gratis til 
flere steder i landet. Ved at blive 
støtteabonnent hjælper du os med at sprede 
bladet og trykke større oplag. 
Skriv og hør mere: 
orkanenlØriseup.net 


Her kan du få Orkanen 


- AFUK (Kbh SV) 

+ AMOK (Aarhus) 

- Bogcaféen Halmtorvet (Kbh V) 
+ Bumzen (Kbh N) 

- Cykeltutten (Svendborg) 

+ Det Frie Gymnasium (Kbh N) 
+ Demos (Kbh N) 

+ Folkets Hus (Kbh N) 

+ Internationalt forum (Kbh N) 
- Kraftwerket (Valby) 

+ Paramount DIY (Roskilde) 

+ Ungdomshuset (Kbh NV) 


+ Ser du at et af disse steder ikke har flere 
blade, så send en mail, så kommer der en ny 
bunke. 

+ Bor du uden for København kan du få 
bladet tilsendt med posten. Tag kontakt. 

+ Vi søger distributører! Har du lyst til at 
sprede bladet, så tag kontakt: 


orkanen1Øriseup.net 

Kontakt: orkanenlØriseup.net 

Oplag: 150 

Tidl. numre og PGP: orkanen.noblogs.org 


We receive: Articles (about 5000 keystrokes), 
letters (about 2500 keystrokes), images, poems, 
etc. Send by e-mail. We accept texts in Danish, 
Swedish and English. 

Udkommer i begyndelsen af hveranden måned 


Gratis 


BDENT I TY 


Et angreb på 
identitetspolitik 


FE ra tid til anden vælter en ny bølge af 
teorier ind over det venstreradikale, 
subkulturelle miljø og skaber muligheder 
enten for radikal udvikling og oprør, stag- 
nation eller kontraproduktivitet. Identi- 
tetspolitik som en tilgang til social foran- 
dring er et relativt nyt fænomen. Idéerne 
er rigtigt nok ikke nye, men går helt til- 
bage til omkring 70erne. Hvad der er nyt, 
er måden hvorpå man overfører teori til 
praksis, forenet med dets udbredelse, hvil- 
ket i allerhøjeste grad er kontraproduktivt 
set ud fra et anarkistisk perspektiv. 

I nutidsregi indenfor bevægelsens 
fallerede rammer har identitetspolitikken 
taget godt fat. Hovedfokus er at kategori- 
sere alle personer som i særlig høj grad 
oplever undertrykkelse, dvs. alle minori- 
teter indenfor køn, seksualitet, etnicitet, 


Et angreb på 
identitetspolitik 

Styrke 

Fortielse og samtykke 
(s. 6+7) 


Angribe, opfordre, 
solidarisere 
(s. 8+9) 


Internationale notitser 


(s. 10) 


1. marts- 
demonstration i 
København 


(s. 11) 


funktionsvariation o.s.v., men også kvin- 
der. Ift. køn (og seksualitet, som denne 
skrivelse primært centrerer sig omkring) 
er det interessant at man tilsyneladende 
forestiller sig, at man kan opløse begrebet 
ved at skabe endnu flere køn. 
Identitetspolitik bliver netop brugt som 
et politisk redskab til at opnå rettigheder, 
det bliver et samarbejde med staten, og 
når man søger retfærdighed igennem sin 
undertrykker, så har man altså tabt 
kampen på forhånd. Som så ofte før 
kommer folk til at arbejde indenfor 
rammerne, i stedet for at sprænge dem, 
men måske er det ikke så mærkeligt når 
idéerne udspringer fra noget så konformt 
som akademia, hvor teori aldrig har til 
hensigt at skabe reel forandring. 
Fortsættes på side 2+3 


) Identitetspolitik bliver 

netop brugt som et 
politisk redskab til at opnå 
rettigheder, det bliver et 
samarbejde med staten, og 
når man søger retfærdighed 
igennem sin undertrykker, så 
har man altså tabt kampen på 
forhånd. 


Queer havde sit ophav i en levende 
praksis, imod staten, antikapitalistisk og 
oprørsk ad helvedes til, fordi man forstod 
at det er dér undertrykkelsen har sin rod 
og sit udspring, men er med tiden blevet 
korrumperet af den akademiske skoles 
elite der har kvalt den potentielle frihed, 
som queerteori oprindeligt besad. 

I kampen mod eksempelvis det binære 
kønscistem er et af kritikpunkterne af det 
er en social konstruktion, hvilket det er 
og idéen skal dø, men det betyder ikke at 
alle de kasser vi bygger som skal indehol- 
de et hav af nye identiteter ikke også er 
sociale konstruktioner, som kan være 
ligeså skadelige, særligt fordi kasserne 
kommer fra det segment som søger sta- 
tens anerkendelse, og politisk indflydelse. 
Det er præcis hvad der er sket for LGBT 
praktisk talt verden over, som samarbej- 
der med staten og er et kapitalistisk fore- 
tagende. De er ikke længere normbryd- 
ende, men er nu en del af den, normen, 
med dens uskrevne slogan som lyder: 
”Hvordan gør vi afvigerne spiselige for de 
normale? fo, de brune skal opføre sig så 
hvide som muligt, de homoseksuelle skal 
opføre sig præcis som de heteroseksuelle og 
så skal de have de samme ønsker som de 
normale”! 

Det unikke individ ophører med at ek- 
sistere i dette kassesystem, som på hver 
sin måde er fikseret med doktriner, hvil- 
ket er virkelig sært med tanke på, at idéen 
oprindeligt handlede om individuel frihed 
til at udfolde sig, eksperimentere og 

sprænge rammerne. Tragisk nok så er der 
en masse mennesker som bliver efterladt 
alene, eftersom der aldrig vil være kasser 
som kan rumme alle, for heldigvis er der 
stadig nogen som ikke har brug for et an- 
erkendt label til at vise verden hvem de 
er. Hvilket betyder at ligesom LGBT, så 
bliver identitetspolitik antiintersektionelt. 

Enhver køn- og seksualitetskategori er i 
sin natur et undertrykkende element og 
målet bør derfor være at eliminere alle 
disse identitetsmarkører. Dermed ikke 
sagt, at de ikke kan være brugbare i det 
samfund vi nu engang lever i, det er 
selvfølgelig en fordel at vide hvor man 
skal gå hen for at finde allierede og skabe 
affinitet, men som sagt er disse grupper 
bestående af "identitetspolitikere" blevet 
selvdestruktive og en decideret trussel 
mod frihedshungrende individer. Man er 
navlepillende optaget af sig selv, og der er 
et kapløb i gang om hvem der kan finde 
på flest nye kasser som vi kan proppe os 
selv og hinanden ned i, hvem der opfører 
sig mest politisk korrekt og hvad der er 
det nye sort i sproget. 

Vi burde ikke have den mindste 
interesse i den form for spil. Det er og har 
altid været statens game at søge at kate- 
gorisere og identificere folk, lave små 
kasser de kan puttes i, for så er der noget 
trygt og statisk ved det — man ved hvor 
man har folk, og hvor man skal sætte ind 
over for dem, hvis de bliver for kække - 
man kender sin fjende. Vi burde være 
stærke nok til ikke at have brug for en 
kasse, vores styrke skal netop findes i at 
vi er flydende, i konstant bevægelse — de 
ved ikke hvor de har os og hvem vi er! 


) Det er og har altid 

været statens game at 
søge at kategorisere og 
identificere folk, lave små 
kasser de kan puttes i, for så 
er der noget trygt og statisk 
ved det - man ved hvor man 
har folk[...] 

Beretning fra 1. marts-demo 


å, blev det tid igen. Den årlige ung- 

domshusdemonstration, der markerer 
den 1. marts i 2007, hvor noget gik i styk- 
ker i den venstreradikale bevægelse. 
Sidenhen overdragelsen af Dortheavej 61, 
og med flittige aktivister og fondsfolks 
bestræbelser, står der også i dag i Køben- 
havn et ungdomshus. Ikke engang en 
skygge af det gamle, med alt hvad det 
indebar, men bedre end ingenting? Tja. 

I år gik vi dérude fra, flere end jeg 
troede, dejligt at se. Panserne massivt til 
stede, hvilket formodentligt er et led i en 
større eskaleringsstrategi fra herskernes 
side, men det kommer jeg tilbage til. 

Fra Nordvest til Nørrebro, forbi Bumzen- 
kollektivet og deres vanlige nødblus, men 
okay, stemningssættende. Demonstration- 
en gjorde et forceret ophold, ved ikke 
præcist hvor længe, for at pointere maske- 
ringsforbuddets ikrafttræden. Det skabte 
noget panik, særligt oppe foran, hvor stort 
set ingen iøvrigt var maskeret, men i de- 
monstrationen var der nogle få. Jeg fik 
den tanke, at manglen på maskering i mø- 
det med pansere og deres formynderi er 
pisseærgerligt, men havde de tilbagestå- 
ende tildækkede individer givet efter, 
havde vi stået tilbage med en situation 
omgærdet af total absurditet. 

Vi kender alle vores såkaldte kammera- 
ters argumenter for at rette ind: Det er ik- 
ke det rette tidspunkt, det er bare for at 
provokere, lad nu være med at ødelægge 
det for alle andre, panserne beder om så 
lidt, det er os som er vinderne, osv. Suk. 

Jeg kan forstå, at 1.marts, foruden at få 
strukket benene og lytte til god musik, er 
et sted at mødes, blot et år ældre. Det er at 
dele en (eller mange) øl, midt i stålstor- 
men. Nej, så seriøst er det ikke helt, og 
årets demonstration fandt sig meget godt 
til rette i netop dén rille. Lidt fyrværkeri 
og sådan, lækkert. Men aggressiviteten er 
på et minimum. Der er børn, og der er æl- 
dre, og så er der alle de andre, vi også skal 
tage hensyn til (lokale borgere, margi- 

naliserede, cyklister), og ja, det skal vi - så 
godt vi kan. Vi er som nævnt også i krig, 
og det bringer sommetider nogle ting med 
sig, ting som vi ikke bryder os om. Det 
gjorde det så ikke denne gang. 

Vi sluttede af i Folkets Park, folk spredte 
sig lidt, men blev. Der gik ikke længe, så 
skulle der være bål, men det skulle der så 
ikke alligevel, for så blev det vist klart for 
alle tilstedeværende, nøjagtig hvor grelt 
tingene står til. I grupper af ca. 12 strøm- 
mede panserne ind og cirkulerede ustand- 
seligt mellem os. Der var ingen tvivl: de 
ville så fucking gerne slås. Gik helt op i 
ansigtet på folk, gik ind i folk med deres 
rustninger, skabte en masse utryghed og 
frustration, det var vanvittigt at være 
vidne til, og udsat for. 

De kommer ind og okkuperer os. Som 
om deres tilstedeværelse i samfundet ikke 
var lortet nok i forvejen. De er ikke en del 
af folket, men så alligevel. Dér kan vi bare 
ikke genkende dem. Dér kan de leve i fred, 
ligesom vi prøver at gøre det. De vil bare 
gerne have undertrykkere, for undertryk- 
kelse er deres mantra. Det ønsker vi ikke, 
og det er for dem komplet uacceptabelt. 

I løbet af dagen var jeg vidne til åben- 
mundede, ja, pacifister? kujoner? der 
ihærdigt forsøgte at deeskalere en poten- 
tielt farlig situation, men hvorfor egentlig? 
Altså, undskyld mig, men hvem fuck er 
det, der har fat i den lange ende her? Dem 
eller os? Og ja, så sort og hvidt er det. Det 
er ikke et spørgsmål, om det kan blive 
værre; det bliver værre, okay? Hele tiden. 
Og ikke kun for de udtrykkeligt frihedsel- 
skende, der tror på ligeværd og autonomi, 
men for alle, der ikke spiller spillet til- 
fredsstillende. Herskerne træder ikke til- 
bage, når vi gør det. De træder frem, igen 
og igen, indtil vi ryger i afgrunden. 

Så, hvorfor ikke give dem den eksplosive 
kamp, de efterspørger, og som er hundre- 
de procent nødvendigt i vores kamp for 
frihed og lighed? Glædelig 1. marts, og 
grib så til våben. Jeg er med! & A.C.A.B. 

INTERNATIONALE NOTITSER 


Hviderussisk repression 
Det er ikke kun i Rusland, 
at repressionen tager til 
mod anarkister. Det se- 
neste års tid har været en 
sand klapjagt, hvorved 
kammerater har været 
udsat for forfølgelse i form 
af arrestationer og fæng- 
selsdomme. Simpelt: dem, 
der kæmper for frihed og 
lighed må destrueres. 
Anarkisterne er alle staters 
værste fjende, og sådan vil 
det for evigt være, og hel- 
digvis for det. Læs mere 
om repressionen i Hvide- 
rusland på 


https://actforfree.nostate.n 


et eller på https://abc- 
belarus.org, hvor du også 


kan støtte vores kamme- 
rater i kampen mod inde- 
spærring og forfølgelse. 


Italiensk repression 
Hvis det er første gang du 
hører om 'Scripta Manent' 
(Italien), 'Panico' (Firenze), 
eller 'Scintilla' (Torino), så 
er det navnene på opera- 
tioner og massive sags- 
komplekser, frembragt af 
en hævngerrig og tyran- 
nisk anklagemyndighed, 
der med næb og kløer 
forsøger at få et stort antal 
anarkister idømt lange 
fængselsstraffe. Flere 
sidder p.t. i varetægt, og 
senest i Scripta Manent har 
anklagemyndigheden 
fremlagt forslag til straf- 
udmåling; alt fra seks til 30 
års fængsel. Angiveligt 
handler netop dette sags- 
kompleks om voldelige 


aktioner mod politi, mili- 
tær, politikere, journalister, 
og virksomheder tilknyt- 
tet driften af asylfængsler, 
alle begået i årene 2003- 
2012, og som FAI (Federa- 
zione Anarchica Informale) 
har taget ansvaret for. 
Bevismaterialet der skal 
støtte op om disse anklager 
inkluderer blogposter, 
hjemmesider, en ABC- 
gruppe; al form for soli- 
daritet er under lupen. 
Seks af de anklagede har 
siddet i varetægt i mere 
end to år, og sagen har 
kørt siden sommeren 2017. 
Læs mere på 
https://actforfree.nostate.n 
et. Her kan du også finde 
adresser på de anklagede, 
såfremt du ønsker at sende 
en revolutionær hilsen. 


Schweizisk repression 
15 ud af 18 anklagede er 
blevet dømt i den såkaldte 
'Basel'-proces. Dommene 
spænder fra 20 måneders 
betinget fængsel, til 27 
måneders ubetinget fæng- 
sel. Alt sammen for i fæl- 
lesskab at have begået 
vold, brudt ordensbekendt- 
gørelsen, truet politiet, 
smadret ting og forstyrret 
trafikken. Derudover er 
flere af dem idømt bøde- 
straffe for overtrædelse af 
maskeringsforbud og 
våbenloven. Processen går 
tilbage til sommeren 2016, 
hvor byen Basel var vært 
for optøjer i forbindelse 
med en demonstration 
mod racisme, repression og 

gentrificering. En rets- 
bygning, politiet, et sik- 
kerhedsfirma, partikontor 
tilhørende det højreorien- 
terede SVP m.fl. var blandt 
de ramte. Fuck dem alle, 
solidaritet med rebellerne! 


Repressionsviden 
Kammerater over hele ver- 
den kæmper mod den 
undertrykkende verden, vi 
allesammen kender, og hel- 
digvis bliver vi informeret 
om aktioner, manifester, 
nyheder osv. gennem di- 
verse internationale an- 
arkistiske hjemmesider. Jo 
bedre vi holder os opda- 
teret med, hvad der sker 
omkring os, og ikke kun i 
Danmark, jo bedre kan vi 
tilslutte os disse ligesind- 
edes kamp; hvor vi kan 
reproducere deres metoder 
og bringe deres kampe i 
søgelyset, i tilfælde af at de 
har til hensigt at realisere 
noget specifikt. Uanset 
hvad, så er alle disse kam- 
pe forenet i én stor krig 
mod et netværk af fjender. 

Hvem skal bestemme 
over os? Det skal vi selv! 
Hvem skal undertrykke 
os? Ingen! Hvornår er 
tiden inde til at gå amok på 
herredømmet? Nu! 

Du kan finde links til 
flere af disse hjemmesider 
inde på 
https://orkanen.noblogs.or 
g. Kig også på 
https://325.nostate.net, 
ikke mindst i kolonnen ude 
i højre side. € 

onb 


Men man vælger nu at brug al sin tid og 
energi på at holde skarpt øje med hinan- 
den, imens vores sande fjender griner af 
vores selvdestruktive tilbøjeligheder, og 
fryder sig over at vi derfor ikke kommer 
efter dem! 

Et andet graverende punkt ved identi- 
tetspolitik er at der ikke bliver gjort op 
med magt og hierarkier, men blot byttet 
om på hvem der befinder sig hvor i pyra- 
miden. Minoriteten har altid ret, og ingen 
som ikke tilhører denne gruppe må stille 
spørgsmålstegn ved noget de siger. De 
behøver heller aldrig at forklare deres 
holdninger, hvis du ikke forstår hvad der 
bliver sagt i første og ofte eneste sætning, 
så kan du få at vide at det fandme ikke er 
deres job at oplyse dig om en skid. Nu er 
virkeligheden bare sådan at man ikke har 
ret i alt man siger selvom man er den 
mest undertrykte minoritet. Selvfølgelig 
skal der lyttes ekstra godt efter når per- 
soner tilhørende en af disse særligt udsat- 
te grupper udtaler sig om noget ang. 
deres position, men det er ikke altid at det 
er den ultimative sandhed, og det skal al- 
tid være i orden at stille spørgsmålstegn 
ved diverse udsagn. 


) Det giver sig selv, at man 
som anarkist må forhol- 
de sig utrolig skeptisk overfor 

denne form for praksis, som 
indbefatter alt ovenstående 
og censurering af folk, et 

mere eller mindre synligt 
lederskab og de ubestridelige 
principper/sandheder. 

Problemet her er netop, at det unikke 
individ er taget fuldstændig ud af ligning- 
en, disse personer udtaler sig nemlig ikke 
kun om sig selv, men agerer talsperson 
for ”deres” gruppe, og hver gruppe har 
desuden hver deres, som repræsenterer 
alle der måtte falde indenfor samme kate- 


gori. Det er ikke tilladt at være kritisk 
overfor det de siger, så kommer ”politiet” 

og søger for at man bliver udstillet og 
udskammet som værende en privilegeret 
undertrykker, og eksklusionen fra diverse 
rum er lige om hjørnet. Det virker som 
om, at målet er ikke at stoppe undertryk- 
kelsen, men at være så undertrykt som 
muligt, for deri ligger magten. Der er ikke 
meget ved denne form for politik som 
adskiller sig fra den herskende. Her eksis- 
terer både hierarki, dommere, politi og 
straf. Vi er nødt til at erkende at under- 
trykte personer også kan være undertryk- 
kere, og det skal man turde at kritisere! 


De fleste af dem som har taget iden- 
titetspolitik til sig som en form for reli- 
gion er selvfølgelig ikke anarkister, men 
mange selverklærede anarkister svælger 
også rundt i denne sump af identitetsdyr- 
kelse, og bukker under for presset fra 
deres ligesindede med et ønske om at 
være gode allierede. Der hersker en reel 
frygt i disse personer for at stille sig op og 
sige, at det her (langt overvejende) er 
noget fucking lort. Men vi skal kunne dis- 
kutere de her problematikker uden at 
skulle frygte at blive jaget bort. Alene 
denne frygt er et himmelråbende eksem- 
pel på hvor langt ude vi er kommet! Det 
giver sig selv, at man som anarkist må 
forholde sig utrolig skeptisk overfor den- 
ne form for praksis, som indbefatter alt 
ovenstående og censurering af folk, et 
mere eller mindre synligt lederskab og de 
ubestridelige principper/sandheder. 

Enhver som søger statens anerkendelse 
underkaster sig undertrykkerne. Enhver 
undertrykt som søger magtpositioner er 
en undertrykker, en fjende af frihed og 
anarkisme. & 

Vulva 

Hvorfor er vi blevet bange for at være stærke? Heri undersøges hvorfor stærk er 

blevet et fy-ord, og hvorfor det er uønskværdigt for os alle ikke at ville være det. 

(Styrke beskrevet her skal forstås som den mentale, og ikke den fysiske. Q” bliver 
her brugt til at beskrive alle andre køn og ikke-køn, end cis-mand.) 


D) e fleste af os er opdraget til at tænke, 
at kvinder er svage og mænd er stær- 
ke. Indenfor begge konstruerede køn og 
dertil tildelte egenskaber findes en hel liste 
af tilhørende karaktertræk, f.eks. 
følsom/hård, omsorgsfuld/robust, opgiv- 
ende/vedholdende, underdanig/magtfuld. 

Igennem mange årtier har feminister 
kæmpet for at gøre op med idéen om, at 
mænd og kvinder er i besiddelse af hver 
deres sæt af medfødte egenskaber (ligesom 
opgøret med hele konstruktionen af det 
binære kønssystem). Desværre har det ofte 
haft det udfald at Q" (primært cis-kvinder), 
når muligheden har budt sig, har taget alle 
de mandligt tildelte, undertrykkende egen- 
skaber til sig, såsom magt og dominans, i 
stedet for at få mændene til at droppe 
deres. 

Man vil selvfølgelig gerne undgå den 
tendens, og derfor forsøger folk i bevæ- 
gelsen sig nu med en ny tilgang — man vil 
ikke ses som værende stærk, og dem vi ser 
som cis-mænd skal også droppe at være 
stærke. For det første er denne idé proble- 
matisk, fordi den, som tilligere beskrevet, 
spiller solidt ind i den cisheteronormative, 
patriarkalske lærdom som prædiker at Q" 
er ”svage”. Det modsatte af stærk i denne 
sammenhæng er ikke nødvendigvis svag, 
men passiv, og det er i allerhøjeste grad i 
statens interesse at vi er passive. 

For det andet bør vi ikke tænke at 
mænd, magt og styrke er synonyme, for 
det er svage (onde) mennesker der har 
brug for magt og dominans til at position- 
ere sig selv ved at træde på andre, ikke de 
stærke. Dermed ikke sagt, at der ikke er et 
hav af problemer ift. cis-mændene i bevæ- 
gelsen, for det er der bestemt. Mange af 
disse kopierer det resterende samfunds 
værdisæt, både når det kommer til hierar- 


kisering, mandlig dominans, og sexisme, 
men slipper af sted med denne opførsel 
ved at artikulere at man er imod disse 
elementer. Ak. 


), Det modsatte af stærk i 
denne sammenhæng er 
ikke nødvendigvis svag, men 
passiv, og det er i allerhøjeste 
grad i statens interesse at vi 
er passive. 


Denne nye tendens har den skadelige kon- 
sekvens at vi holder hinanden nede i for- 
søget på at skabe inklusion og at undgå 
intern undertrykkelse, men det medfører 
netop de ting vi ikke ønsker. Vi skal ikke 
skabe en kultur hvor folk ikke tør sige 
noget på møder, i forsamlinger 0.s.v., vi 
skal derimod opfordre alle til at åbne 
munden og dele deres holdninger. Vi skal 
kunne dette og samtidig give plads til hi- 
nanden. Det skal vi simpelthen være i 
stand til, det er idealet og det skal vi prak- 
tisere. Styrke og mod går hånd i hånd, og 
vi skal turde at vise hvem vi er, tage chan- 
cer, dumme os og sige undskyld. 

Det er ikke alene ønskværdigt for os at 
være mentalt stærke, det vil i mange sit- 
uationer være særdeles nødvendigt, at vi 
kan hive den styrke frem som vi har skabt 
i os selv og bygget op i hinanden, og bruge 
den til at holde os oprejst. Man kunne 
f.eks. forestille sig at man var vidne til et 
overgreb som man kunne standse, fordi 
man handler når det er nødvendigt; At 
man skulle til afhøring, i retten, i fængsel, 
og ville miste sig selv, begynde at snakke, 
eller få depression, hvis man ikke blev ved 
og ved og ved med at holde sig selv oppe, 
tro på sig selv og aldrig stoppe kampen. 


Det virker som om, de hellere vil være 
sociale omkring det ideologiske, end at 
være ideologiske omkring det sociale, 
som f.eks. oprøret. Det er rarere at sidde 
sammen over en kasse øl og tale om 
verdenssituationen, end at være pinlig 
ædru og gå ud og rent faktisk gøre noget 
ved den. 

I samme tråd tænker jeg det handler 
om, at mange på et eller andet plan søger 
et overhoved. Ikke en til at totalt overtage 
styringen, for jeg er overbevist om at der 
lever en antiautoritær ånd i rigtig mange i 
bevægelsen, men mere en til lede og for- 
dele, fordi man tynges af et stærkt socialt 
hierarki, som udefra virker til at være et 
must for at kunne rykke noget som helst. 
Da jeg var en del yngre, og søgte en del 
mere bekræftelse end jeg gør i dag, var 
jeg meget overvældet af den tiltræknings- 
kraft, som bevægelsens i mine øjne 
'nøglefigurer' besad. Nu kan jeg se, at det 
handler om at virke cool, se autonom og 
frygtindgydende ud, uden reelt set at 
foretage sig en skid oprørsk. Respekten 
for disse mennesker var med til at holde 
mig fra at træde i karakter og realisere 
mit oprørske potentiale, så jeg skyndte 
mig at gøre alt, hvad jeg kunne for at give 
en fuck for folk, der bare vil lalle rundt og 
give andre mennesker den idé, at de er så 
forbandede revolutionære. 

Måske er det bare mig som er out of 
bounds (could happen!), men bevægelsen 
kan med garanti være et sørgeligt sted at 
færdes, set med disse briller. Hvis flere 
derimod begyndte at kræve noget ægte 
for dem selv, ville det automatisk dyna- 
misere bevægelsen, og i min optik forbed- 
re den markant. 

Jeg er ligeglad med disse fakere og 
sjollere i bevægelsen, ærlig talt, så længe 
de vel at mærke ikke får lov at sætte 
dagsordenen, men hvis de ikke for- 
trænges og konfronteres, så tager de al 
pladsen. Det er selvfølgelig også vores 
egen skyld, at de får så meget magt til at 

begynde med, men det er aldrig for sent at 
lave om på dette. 


re gye… 


N : EESTI ; 
ERNE Nang hg Øl å "4 

Så, på trods af et foreløbigt stilfærdigt år 
2019, så lad os huske på, at stilheden kun 
hvisler om ørerne på os så længe vi ikke 
selv griber fat. I den forbindelse vil jeg 
gerne slå et slag for at vi bringer hoved- 
erne sammen, os der gerne vil. Det kunne 
jo være, at der pludselig dukkede noget op 
på dukop, eller hvad ved jeg. Lad os tillige 
huske på, at en forspildt chance i livet er 
en chance mindre for at angribe, opfordre 
og solidarisere. & 


Lyssværd 

Angribe, opfordre, solidarisere 


J eg kan mærke, at jeg glæder mig til at 
protestsæsonen anno 2019 skydes i 
gang. Tid til at bruge mundtøjet til andet 
end at læne bajere opad, hvorefter hoved- 
et lægges tilbage. Jeg kommer til at tænke 
på de danske folketingspolitikere og deres 
sommerferie; den korresponderer sgu 
meget godt med den venstreradikale be- 
vægelse i København. Det samme gør 
juleferien for øvrigt. Spøg til side, en lille 
smule, for der synes at være noget stille 
for tiden. Jeg forstår at det er vintertid, 
men altså, mørket, hallo for fanden, det er 
ideelle omgivelser. Nå, men så håber jeg, 
at der bliver ladet op til det tidlige forårs 
udskejelser. 


) Jeg tænker på, om det 

kan skyldes noget mere 
dybereliggende i danskernes 
kultur, der gør at selv dem 
med de antiautoritære kvali- 
teter gemmer sig selv. Det må 
ikke være alt for seriøst, der 
mangler noget, der kan lette 
stemningen, noget hygge 
måske? 


Jeg har set 69-plakaterne ude på gaderne, 
og der er netop blevet afholdt 1. marts 
demonstration for et ungdomshus på Nør- 
rebro. Så er der 1. maj, oh yes, også den. 
Det er rart, at der bliver stablet begiven- 
heder på banen, hvor vi kan samle os lidt, 
og så må vi jo se, hvad helvede der sker, 
og så må vi jo tage den bagefter, hvis nog- 
en skulle blive fornærmede eller for- 
argede. Gerne i plenum. 

Se, nu bliver jeg jo helt høj bare ved 
tanken om at vi alle sammen kunne kom- 
me hinanden lidt nærmere, ikke bare med 
hver vores våben i hånden og ildglimt i øj- 
et, men så sandelig også for at tale sam- 
men. Jeg forestiller mig åbne diskussioner, 
hvor der er flere som aktivt deltager, end 


blot sidder og lytter på (skønt det også er 
en fantastisk kvalitet, én jeg endnu langt 
fra mestrer…). Debataftener med god mad 
og vildskab. Intense konfliktskabelser, 
men også en skabelse af samhørighed, en 
mulighed for at realisere sig selv, vende sit 
kaotiske selv på vrangen. 

Jeg kan se, at nogle folk i bevægelsen 
har forsøgt at stable større tiltag på be- 
nene. Opstarten af Venstreradikal Orga- 
nisering oplevede en vældig succes; der 
dukkede en stor bunke mennesker op til 
de første møder, hvorefter det gik stødt 
nedad bakke. På samme facon erfarede 
jeg, at der var en kæmpe interesse i det 
anarkistiske stormøde tilbage i begyndel- 
sen af 2017, men så døde det også. Jeg sy- 
nes, at disse to episoder er gode indika- 
tioner for, at der er en masse folk i og 
omkring bevægelsen, måske endda folk 
kommende helt udefra, der har noget op- 
rørsk på hjerte. Der brænder en vilje et 
sted til at forandre tingenes tilstand, og til 
at forandre dem radikalt. 

Blot virker det som om, at rigtig mange 
mennesker ikke finder, hvad de søger i 
disse organiseringer, som velsagtens i vir- 
keligheden burde være en af de største 
muligheder for at skabe forbindelser mel- 
lem ligesindede(?). I nogen tilfælde hand- 
ler det såmænd nok om, at folk er havnet 
det forkerte sted i forhold til hvem de er 
indeni, men personligt tænker jeg det er 
et fåtal. Langt de fleste søger noget, som 
jeg tror de har svært ved selv at realisere. 
Eller det tror de i hvert fald selv. 

Kan det skyldes rammerne? Kan det 
skyldes frygten for at tale lige ud af posen 
overfor en flok fremmede mennesker? Ar- 
rangørerne, måske? 

Jeg tænker på, om det kan skyldes noget 
mere dybereliggende i danskernes kultur, 
der gør at selv dem med de antiautoritære 
kvaliteter gemmer sig selv. Det må ikke 
være alt for seriøst, der mangler noget, 
der kan lette stemningen, noget hygge 
måske? 

Det handler i høj grad om at kende sig 
selv, at have ret godt styr på hvad man 
mener og hvorfor. 

Mange af os har som sagt lært at vi ikke 
er stærke, vi skal knække i modvind, og 
dyrke vores sorg. Det er desværre også 
sådan det ofte går, også indenfor bevæ- 
gelsen, hvor der nu synes at blive dyrket 
en kultur, som svælger i sin egen offer- 
mentalitet. Det at blive knust, at have 
mødt umådelig modgang, er enormt 

rum, hvor vi kan bygge hinanden op, for 
vi kan trække uendelig meget styrke ud af 
vores dårlige oplevelser, det handler sim- 
pelthen om at vi skal skabe en kultur hvor 
vi dyrker mental styrke, f.eks. bruger 
sorgen som benzin på bålet til den vrede 
vi skal hive frem i stedet, for vreden er 
handlingsorienteret, på den måde får vi 
rykket os fra passivitet til aktioner. 
Faktum er, at vi ikke vinder noget ved at 
dvæle ved vores sorg, de eneste der 


hårdt, og man skal bestemt søge rum, 
grupper og personer hvor man kan dele 
sin smerte, få støtte og omsorg, og igen- 
nem det få oprejsning til at kæmpe videre. 
Det er også styrke, at turde sige at man 
har det fucking svært. Dér hvor smerten 
bliver skadelig er når den ikke er i bevæ- 
gelse, når den ikke bruges konstruktivt. 
Med tiden kommer der forhåbentlig flere 


vinder noget ved dette er alle dem som 
påførte os den smerte til at begynde med 
— overgrebspersoner, panserne, staten. 
Når vi er stærke, rejser vi os og så slår vi 
igen! & 


PowerPuffWoman (killing the mayor) 


å 

Fortielse og samtykke 


Tilbage i 2010 blev den (selv)erklærede anarkist Ihar Alinevich anholdt i Moskva 
efter at have været eftersøgt af de hviderussiske myndigheder. Dernæst smug- 
let til Hviderusland, sat i arresthus og udsat for et væld af gemenheder, der ikke 
synes at kunne sammenlignes med de danske fængselstilstande. Det er under- 
trykkelsen helt tæt på, hvor vreden og hadet til herskerne sætter sig helt for- 


Her lykkes det Ihar at stå imod, og hvorfor 
er det? Hvorfor angiver han ikke sine 
kammerater? Han vidste godt, han stod til 
at blive dømt af et system, der hylder dets 
egen ufejlbarlighed, så hvorfor ikke søge 
at redde sig selv? Hvorfor inkriminerer 
han ikke sig selv mere end hvad han selv 
anser for at være af højeste kammeratlige 
nødvendighed? Hvorfor går han ikke til 

rest, også som læser og allieret. 


Ihar Alinevich: On the way to Magadan. 
Oversat fra hviderussisk af ABC Belarus 
m.fl. Introduktion af Valiantsina Alinevich 
& A. Zhinevich. Efterord af ABC Belarus. 
Udgivet af Radical theory and practice & 
ABC Belarus, 2014. 188 s. ca. 60 kr. 


On the way to Magadan er et glimt af den 
meget overvældende repression, som po- 
litiske dissidenter (i enhver udformning) 
oplever. Et hviderussisk regime, anført af 
diktator og russisk marionetdukke Alex- 
ander Grigoryevich Lukashenko, som har 
siddet tungt på magten i landet siden 
præsidentembedets oprettelse i 1994. Her 
arbejdes hårdt for at opretholde en lov og 
orden, der på meget snæver vis afspejler 
idealet om total kontrol, og kan det over- 
raske? Nej. Ideen om en umådelig autori- 
tær socialisme er fundamental i Hvide- 
rusland, og praksis følger livligt trop. Det 
lader til at være meget traditionelle ting, 
der gør sig gældende: gigantisk legiti- 
meret økonomisk ulighed, total paranoia 
(både inden— og udenrigs), censur, et 
benhårdt straffesystem, åbenlys korrup- 
tion, og en stormagt bag kulisserne, der 
trækker i trådene og agerer strømfor- 
syning til respiratoren. 

Ihars arrestation var et led i et omfat- 
tende og aggressivt indgreb mod ander- 
ledestænkende elementer i Hviderusland. 
Det lader til at være trenden, at det med 
nogle års mellemrum bliver besluttet at 
der skal 'ryddes op' i modstanden mod det 
bestående, senest i disse dage (læs mere 
under 'Internationale notitser' på side 10). 

Ihars dagbogsoptegnelser er delt op i to 
på sin vis ulige(værdige) klumper. Den 

grunde ovenpå denne umenneskelig- 
gørende benhandling? 

Hvorfor visse andre i hans sag, men ikke 
ham? Hvorfor nogle i det verserende sags- 
kompleks om de russiske anarkister og 
antifascister der bl.a. er blevet udsat for 
elektrochok, og ikke andre? Hvad er, og 
har været udslagsgivende? 

I optegnelserne står Ihar som en umå- 
delig stærk person, der kender sig selv. 
Han forsøger ikke at gamble med sin egen 
evne til at holde fokus. Han lader sig ikke 
lokke af billige 
tricks fra statens 
side. Det fremgår 
ikke af optegnel- 
serne, men det 
virker som om 


Thar FF mnewsch 
Er: han har forberedt 


On the 44 "== sig på den situa- 


T ( Ad Fil C] Fil d ned 5 tion han "pludse- 


første handler om de seks måneder, Ihar 
sad indespærret i det hviderussiske KGB's 
arresthus, imens den anden er en (be- 
grænset) samling af historisk-politisk- 
filosofiske analyser af det hviderussiske 
samfund, og en anarkistisk løsning på 
dets strukturelle forkastelighed. 

Gennem en læsning af Ihars beretning 
om at være fængslet af hviderussisk KGB 
er det helt tydeligt at der er nogle primæ- 
re mål fra statens side. 
Det afgørende mål er 
at nedbryde fangen til 
et punkt, så han bliver 
en nådesøgende træl. 
Det er ikke en over- 
drivelse at sige, at det 
sker gennem tortur- 
lignende metoder, 
måske er der tale om 
reel tortur. Det er al- 
tid svært at definere 
sådan noget, blot skal | 
dette ord ikke for- 
søge at blæse opteg- 
nelserne ud af pro- 
portioner, for det bær- 
er for forståelsens 
skyld hverken fortje- 
neste eller nødven- 
dighed. Ihar og hans 
medfanger undergår 
fanden gale mig en 
krads behandling, 
som fanger bag de 
danske fængselsmu- 
re kun har mareridt 
om. 


lig" står i, place- 
ret under jern- 
hælen bag KGB's 
7 tårnende mure. 

: Han er presset, 
uden tvivl, men 
ig 0 han bevarer fat- 
kl ningen. Han 
tager ikke de 
gode ting for 

skt givet, der kom- 
mer hans vej, og 
det virker ikke 
som om, at han 
spiller hård til et 
punkt, hvor det 
virker utrovær- 


= digt eller endda 


” Det afgørende 
mål er at ned- 
bryde fangen til et 
punkt, så han bliver en 
nådesøgende træl. 


EN DISKUSSION af styrke bliver altid udsat 
for idiotiske stereotypier. Styrke er ikke et 
spørgsmål om at være ude af stand til at 
vise følelser, eller at kunne kaste den stør- 
ste sten længst, eller at fylde et rum ud, 
fordi/når andre ikke gør det. Styrke er at 
tro på sig selv, komme igennem for andre i 
nød, at have personlig indsigt; at opbygge 
og opretholde selvkontrol og selvtillid, der 
hele tiden skal karambolere med 
ydmyghed og selvkritik. 

Styrke er også at indtræde i et fællesskab 
med åbne øjne, ligeså vel som det er evnen 
til at se andres blindhed og handle deref- 
ter. Vi kan ikke adskille handling og kon- 
sekvens, og det bør heller ikke være vores 
opgave. Der er altid en risiko i forsøget på 
at forandre noget radikalt. Jo mere radikalt 
man går til værks, jo mere (og hårdere) 
modstand vil man møde. Det er et person- 
ligt valg, om man vælger at sætte sig selv i 
en position, hvor en sådan modstand kan 
blive ens virkelighed. 

Det virker ikke vanskeligt at handle i- 
mod ens ideologi i denne verden, hvis man 
spejler sig i sine omgivelser; alle omkring 
én lader til at lade lort være lort. Hvis man 
spørger folk er de imod mange af de ting, 
de foretager sig, men de gør det alligevel. 
Det samme gælder forøvrigt i fængslet. 
Alle hader at være indespærret, men langt 
størstedelen accepterer det, og endda til et 
punkt, hvor fængslets eksistens er en 
streng nødvendighed (måske bare ikke lige 
tilegnet dem). 

At være indespærret for en ideologi, der 
arbejder imod det bestående kræver et 
mindset, der ikke kommer af sig selv. Det 
kræver træning, beredvillighed, mod og 
tålmodighed. + A.R.Q. 


